stanford-oval/wikipedia huggingface dataset:
We Are Never Ever Getting Back Together
הצלחה מסחרית > מצעדים שבועיים ותארים > אמריקה הצפונית

בארצות הברית נחת השיר במקום ה-72 במצעד הבילבורד הוט 100, לאחר יומיים בלבד של השמעות ברדיו. בשבוע שלאחר מכן זינק השיר למקום הראשון במצעד, והיה לשיר הראשון בקריירה של סוויפט שמגיע להישג זה. השיר היה הלהיט ה-11 של סוויפט שהגיע לעשרת הגדולים במצעד ובכך השוותה את השיא של קני רוג'רס למספר הרב ביותר של להיטים בעשרת הגדולים לאמן קאנטרי. הסינגל היה הראשון של אמנית קאנטרי שכבש את פסגת המצעד מאז כבשה אותו קארי אנדרווד עם "Inside Your Heaven" ב-2005. השיר נשאר בפסגת המצעד במשך שלושה שבועות לא רצופים, והיה לשיר הקאנטרי שנשאר בפסגת המצעד במשך הזמן הארוך ביותר מאז 1980. הסינגל נשאר בעשירייה הראשונה במשך שלושה עשר שבועות, בדומה ל-"Love Story", ובשאר המקומות במצעד במשך עשרים וארבעה שבועות.
"We Are Never Ever Getting Back Together" נחת במקום ה-25 במצעד שירי הרדיו של בילבורד, הפתיחה הטובה לאמנית קאנטרי בהיסטוריה של המצעד. השיר הגיע למקום השלישי במצעד ונשאר שם במשך שלושה שבועות.
במצעד שירי הקאנטרי של בילבורד נחת השיר במקום ה-13, הפתיחה השנייה הטובה ביותר במצעד, לצד קני צ'זני וטים מקגרו עם שירם "Feel Like a Rock Star", והפתיחה הטובה ביותר לאמנית קאנטרי. השיר הגיע למקום הראשון במצעד, והיה השני בהיסטוריה של המצעד שהחזיק במקביל במקום הראשון במצעד זה ובמצעד הבילבורד הוט 100 מאז עשה זאת ההרכב Lonestar בשנת 2000. השיר היה השיר השביעי של סוויפט שכבש את פסגת המצעד, שם נשאר במשך עשרה שבועות - שיא של כל הזמנים לאמנית. עם זאת, השיר היה הסינגל הראשון של סוויפט שלא הצליח להיכנס לעשרת הגדולים במצעד השמעות רדיו הקאנטרי, זאת משום שחלק מהתחנות החשיבו אותו כשיר פופ ונמנעו מלהשמיעו.
במצעד שירי הפופ של בילבורד נחת השיר במקום ה-18, הפתיחה החמישית הטובה ביותר בהיסטוריה של המצעד, והגיע למקום השני. במצעד שירי המוזיקה העכשווית למבוגרים הגיע למקום העשירי.
במצעד השירים הדיגיטליים של בילבורד נחת השיר במקום הראשון, עם מכירות של 623,000 עותקים בשבוע הראשון ליציאתו, והיה לשיר הרביעי של סוויפט שכבש את פסגת המצעד. הוא שבר את שיא המכירות הרבות ביותר בשבוע אחד לאישה, כשלפניו ניצב רק השיר "Right Round" של הראפר פלו ריידה, שמכר 632,000 עותקים בשבוע הראשון ליציאתו. נכון ליוני 2015 הגיע השיר למעמד פלטינה משושת לפי איגוד תעשיית ההקלטות האמריקאי (RIAA).
"We Are Never Ever Getting Back Together" היה השיר השני של סוויפט שנחת במקום הראשון במצעד קנדה הוט 100, אחרי "Today Was a Fairytale"; בכך היא השוותה את השיא של קייטי פרי ואמינם למספר השירים הגבוה ביותר שנחתו במקום הראשון במצעד. הסינגל נשאר בעשירייה הראשונה במשך שלושה עשר שבועות, ובשאר המקומות במצעד במשך עשרים וארבעה שבועות. השיר הגיע למעמד זהב לפי Music Canada. במקסיקו הגיע השיר למעמד זהב.
הצלחה מסחרית > מצעדים שבועיים ותארים > אירופה ואוקיאניה

בממלכה המאוחדת הגיע השיר למקום הרביעי במצעד הסינגלים, השיר השני של סוויפט שהגיע לעשרת הגדולים. השיר נשאר במצעד במשך 29 שבועות, עשרה מתוכם בעשרת הגדולים. במהלך 2012 מכר השיר 465,000 עותקים במדינה, מה שהפך אותו לשיר ה-26 הנמכר ביותר בשנה זו במדינה באותה שנה. ביולי 2014 הגיע השיר למעמד פלטינה עבור מכירות של 600,000 עותקים לפי BPI. גם באירלנד הגיע השיר למקום הרביעי והיה השיר השני של סוויפט שהגיע לעשרת הגדולים במדינה. בשוודיה הגיע השיר למקום ה-16 ולמעמד פלטינה. בדנמרק הגיע השיר למקום ה-18 ולמעמד פלטינה. באיטליה הגיע השיר למעמד זהב.
באוסטרליה הגיע השיר למקום השלישי והיה השיר השישי של סוויפט שנכנס לעשרת הגדולים במצעד. השיר נשאר בעשירייה הראשונה במשך שבעה שבועות ובשאר המקומות במצעד במשך עשרים וארבעה שבועות. השיר הגיע למעמד פלטינה מחומשת לפי איגוד תעשיית ההקלטות האוסטרלי (ARIA). בניו זילנד הגיע השיר למקום הראשון והיה הראשון של סוויפט שהגיע להישג זה. השיר הגיע למעמד פלטינה כפולה לפי איגוד תעשיית ההקלטות של ניו זילנד.
וידאו קליפ > רקע והוצאה

הווידאו קליפ לשיר יצא ב-30 באוגוסט 2012. הוא בוים על ידי דקלן וייטבלום, איתו עבדה סוויפט גם על הווידאו קליפים של "Mean" ו-"Ours". הקליפ צולם כספר פופ-אפ במצלמת סוני מדגם F65 Cinealta בשוט ארוך ללא עריכה, וכולל את סוויפט בחמש תלבושות שונות. הקליפ היה הראשון שהוצג ב-רזולוציית 4K. סוויפט רצתה שהקליפ יהיה "מוזר כמו שהשיר נשמע" מטרה אותה השיגה באמצעות אנשים המחופשים לחיות יער המופיעים בו. לפני יציאת הקליפ נתן ערוץ CMT הצצה בערוץ היוטיוב הרשמי שלו. נכון לנובמבר 2016 לקליפ מעל 425 מיליון צפיות ביוטיוב.
וידאו קליפ > תקציר

הווידאו מתחיל כשסוויפט, לבושה בפיג'מה צבעונית, יושבת ליד החלון ומספרת על מערכת היחסים ההפכפכה שלה עם חברה לשעבר (בגילומו של נח מילס). לאחר מכן הווידאו עוקב אחרי סוויפט ההולכת לסלון, שם הלהקה שלה רוקדת כשהיא לבושה בתחפושות בעלי חיים, ומתחילה לשיר את הפזמון. משם לטלוויזיה בה נראית סוויפט אומרת "כאילו, אף פעם". הקיר מאחורי הטלוויזיה נפתח וסוויפט מספרת שוב על מערכת היחסים הכושלת, עד שהיא מקבלת שיחה מהחבר לשעבר, שמתקשר ממועדון לילה. סוויפט מנתקת את השיחה והאקס חוזר למועדון. לאחר מכן נראים השניים מתווכחים במכונית וצועדים בפארק. סוויפט נוטשת את החבר והולכת למיטתה, שם היא מספרת למישהו בטלפון על תסכולה ממערכת היחסים ועל כך שהיא והחבר לעולם לא יחזרו להיות יחד יותר. הווידאו חוזר לסלון, שם סוויפט רוקדת עם הלהקה המחופשת כשלפתע מופיע ללא התראה האקס ומנסה לשכנע אותה לחזור אליו. סוויפט טורקת בפניו את הדלת וחוזרת לחלון, שם החלה את הקליפ, ושרה את השורה האחרונה בשיר.
וידאו קליפ > ביקורות

ג'יימס מונטגומרי מ-MTV שיבח את הקליפ וקבע כי הוא "תענוג לצפייה". ג'ים פרבר מניו יורק דיילי ניוז ציין לטובה את הטון ואת התנהגות של סוויפט בסרטון. רולינג סטון ובילבורד העניקו לקליפ ביקורות חיוביות.
הופעות חיות

סוויפט הופיעה לראשונה עם השיר בטקס ה-VMA לשנת 2012, שנערך בסטייפלס סנטר שבלוס אנג'לס. בפסטיבל iHeartRadio הופיעה סוויפט עם השיר בשנים 2012 ו-2014. סוויפט הופיעה עם השיר גם בתוכניות שונות בטלוויזיה - באנגליה, בגרמניה, בצרפת ובספרד. בנוסף, סוויפט פתחה את טקס פרסי גראמי לשנת 2013 עם השיר.
השיר היה השיר שנעל את ההופעות בסיבוב ההופעות "The Red Tour".
בסיבוב ההופעות "The 1989 World Tour" הציגה סוויפט גרסת רוק חדשה לשיר, שכללה עיבוד מוזיקלי חדש לשיר והופעה חדשה.
גם בסיבוב ההופעות "Reputation Stadium Tour", סוויפט הופיעה עם השיר בגרסה משולבת עם הרצועה "This Is Why We Can't Have Nice Things".
אזכורים תרבותיים

הפופולריות לה זכה השיר הביאה לכך שאמנים רבים הוציאו לו גרסאות כיסוי. בין האמנים ניתן למנות את הנסון, דה וקינס, בויס אווניו, אקסמפל, האקוובאטס ו-My First Story.
לשיר נעשו גם מספר פרודיות: הקאסט של שובר שורות העלה פרודיה לשיר ב-2012, כוכב היוטיוב שיין דוסון הוציא פרודיה לשיר כסינגל והעלה וידאו קליפ משלו לערוץ ורשת סקיי ניוז יצרה רמיקס מנאומיו של דייוויד קמרון בנוגע למשאל העם על עצמאות סקוטלנד (2014) כך שיאמר את מילות השיר.
נתוני מכירות

| מקום | תארים | מכירות |
| --- | --- | --- |
| אוסטרליה (ARIA) | פלטינה 5× | 350,000 |
| איטליה (FIMI) | זהב | 15,000 |
| ארצות הברית (RIAA) | פלטינה 6× | 6,000,000 |
| בריטניה (BPI) | פלטינה | 600,000 |
| גרמניה (BVMI) | זהב | 150,000 |
| יפן (RIAJ) | מיליון | 1,000,000 |
| מקסיקו (AMPROFON) | זהב | 30,000 |
| ניו זילנד (RMNZ) | פלטינה 2× | 30,000 |
| קוריאה הדרומית (KMCA) | — | 950,000 |
| קנדה (Music Canada) | זהב | 40,000 |
| שוודיה (GLF) | פלטינה | 40,000 |
סטרימינג
| דנמרק (IFPI Denmark) | פלטינה | 1,800,000† |
| יפן (RIAJ) | זהב | 50,000,000† |
סיכום
| בכל העולם | — | 15,930,000 |
 מכירות + הזרמת מדיה בלבד † הזרמת מדיה בלבד
היסטוריית יציאות לאור

| אזור | תאריך יציאה | פורמט | חברת תקליטים | מקור |
| --- | --- | --- | --- | --- |
| ארצות הברית | 13 באוגוסט 2012 | רדיו שירים עכשוויים למבוגרים | ביג משין • ריפבליק |  |
| כלל העולם | 14 באוגוסט 2012 | הורדה דיגיטלית | ביג משין |  |
| ארצות הברית | 14 באוגוסט 2012 | רדיו להיטים עכשוויים | ביג משין • ריפבליק |  |
| הממלכה המאוחדת | 19 באוגוסט 2012 | רדיו להיטים עכשוויים | ביג משין • מרקורי |  |
| ארצות הברית | 21 באוגוסט 2012 | רדיו קאנטרי | ביג משין |  |
| ארצות הברית | 4 בספטמבר 2012 | מהדורת תקליטור סינגל מוגבלת | ביג משין |  |
| איטליה | 7 בספטמבר 2012 | רדיו להיטים עכשוויים | יוניברסל |  |
| גרמניה | 28 בספטמבר 2012 | רדיו להיטים עכשוויים | יוניברסל |  |
We Are Never Ever Getting Back Together (Taylor's Version)

| --- | --- |
 שיר בביצוע טיילור סוויפט
 מתוך האלבום Red (Taylor's Version)
 יצא לאור:  12 בנובמבר 2021
 תאריך הקלטה:  2021 
 סוגה:  סוגות מוזיקליות שונות
 שפה:  אנגלית
 אורך:  3:13
 חברת תקליטים:  ריפבליק
 כתיבה:  טיילור סוויפט, מקס מרטין, שלבאק
 הפקה:  כריסטופר רו, טיילור סוויפט, שלבאק
 
We Are Never Ever Getting Back Together (Taylor's Version) (בעברית: אנחנו לעולם לא נחזור להיות ביחד (גרסתה של טיילור)) הוא שיר שהוקלט על ידי הזמרת-יוצרת האמריקאית טיילור סוויפט. ההקלטה החוזרת של סוויפט לשירה "We Are Never Ever Getting Back Together" משנת 2012, היא הרצועה השמינית מאלבום ההקלטה החוזרת השני שלה, Red (Taylor's Version); הקלטה חוזרת של אלבומה Red, משנת 2012. Red (Taylor's Version) יצא לאור ב-12 בנובמבר 2021, על ידי חברת התקליטים ריפבליק רקורדס. סוויפט כתבה את השיר ביחד עם מקס מרטין ושלבאק. "We Are Never Ever Getting Back Together (Taylor's Version)" כולל את אותן המילים, ההפקה והמכשור של "We Are Never Ever Getting Back Together" המקורי.
We Are Never Ever Getting Back Together (Taylor's Version) > מיקומי שיא

|   ‏‏‏  מצעדים ודירוגים (2021)> מדינה |   ‏‏‏  מצעדים ודירוגים (2021)> מצעד |   ‏‏‏  מצעדים ודירוגים (2021)> מיקום שיא |   ‏‏‏  מצעדים ודירוגים (2021)>  |
| --- | --- | --- | --- |
|  עולמי | בילבורד גלובל 200 | 41 |  |
|  עולמי | בילבורד גלובל ללא ארצות הברית | 62 |  |
|  אוסטרליה | מצעד הסינגלים האוסטרלי | 34 |  |
|  ארצות הברית | בילבורד הוט 100 | 55 |  |
|  ארצות הברית | מצעד שירי הקאנטרי | 16 |  |
|  ארצות הברית | מצעד שירי הסטרימינג | 31 |  |
|  ארצות הברית | מצעד שירי הקאנטרי (סטרימינג) | 8 |  |
|  הממלכה המאוחדת | מצעד הסינגלים הבריטי | – |  |
|  הממלכה המאוחדת | מצעד שירי הסטרימינג | 61 |  |
|  סינגפור | RIAS | 22 |  |
|  פורטוגל | מצעד הסינגלים הפורטוגזי | 141 |  |
|  קנדה | קנדה הוט 100 | 40 |  |
בית הכנסת אוריול

| --- | --- |

 מידע כללי
 סוג:  בית כנסת 
 כתובת:  רחוב סובייטקסאיה 16, אוריול, רוסיה רוסיה
 מיקום:  אוריול 
 מדינה:  רוסיה 
 נוסח תפילה:  יהדות אורתודוקסית
 הקמה ובנייה
 תקופת הבנייה:  1911–הווה (כ־113 שנים)
 אדריכל:  א. חימץ, מהנדס: פיודור גברילוב, יעקב דונאיבסקי
 סגנון אדריכלי:  נאו קלאסיציזם
 
 קואורדינטות:  52°58′11″N 36°04′33″E﻿ / ﻿52.969769°N 36.075709°E﻿ / 52.969769; 36.075709
 he
 
בית הכנסת אוריול (ברוסית: Орловская синагога) הוא מבנה יהודי בעיר אוריול, בית הכנסת היחיד בעיר ובפרבריה.
היסטוריה

בשנת 1880 התגוררו באוריול יותר מ-500 יהודים. בית התפילה היהודי הראשון נפתח בשנת 1876 ברחוב מושקובסקאיה (הבניין לא השתמר). עד אז מנתה הקהילה הדתית היהודית כמאתיים איש.
בשנת 1880 עתרה קבוצת יהודים לפתיחת בית כנסת שני. חוסר שביעות רצונם מהקיים בא לידי ביטוי בכך שבקרב חברי הקהילה שררה עוינות וחשדנות כלפי תנועת החסידות שהתעוררה אז. בעניין זה הוגשה תלונה למשרד הפנים הקיסרי נגד הרב החסידי.
בשנת 1905, ברחוב ניקיטסקאיה 2 (כיום סובייטסקאיה), נבנה מקווה טהרה המחולק לאגף גברים ואגף נשים. בשנת 1909, בעזרת הקהילה, החלו בבניית בית תפילה יהודי - בית כנסת. הפרויקט בוצע על ידי המהנדס המחוזי פ. ו. גברילוב בהשתתפות אדריכל העיר א. חימץ. הבנייה הושלמה בחג הפסח שנת 1911, והפתיחה הרשמית התקיימה בשנת 1912. לאחר קצת יותר מעשר שנים, באביב 1923, סגר המשטר הסובייטי את בית הכנסת.
בשנים שונות השתכנו במבנה ארגונים שונים כמו בורסת הפועלים, יחידת כיבוי אש, משטרה, בית ספר, מועדון טיסה, בית מלאכה, מכללה והסניף המקומי של החברה לסיוע ובניית הגנה כימית ואווירית. הבניין נפגע קשה בשנות מלחמת העולם השנייה וגם כתוצאה משיפוצים ושחזורים רבים, הוא איבד לחלוטין את המתווה הפנימי שלו והכיפה שעיטרה אותו לא נשמרה.
בשנת 1945 נפתח בית כנסת חדש ברחובות סאקו ו-ואנצטי, אליו הגיעו עד 150 איש במהלך החגים.
לא הרחק מבית הכנסת, בגדה הימנית של נהר האוקה, היה בית קברות יהודי (מאחורי מפעל גבס בכביש המהיר למוסקבה), שפעל משנות הארבעים של המאה העשרים עד שנסגר בשנת 1962.
בשנת 1992 נוצרה מחדש הקהילה הדתית היהודית בעיר. בעקבות התדיינות משפטית באשר לבעלות על המבנה, בין יהודי העיר לממשלת מחוז אוריול, הגיעו הצדדים להסדר פשרה במרץ 2016 וב-21 בנובמבר הוחזר בניין בית הכנסת לקהילה היהודית של אוריול.
בהחלטת המועצה המקומית, מיום 6 ביולי 1993, נכלל בניין בית הכנסת בפנקס הממשלתי למבנים בעלי מורשת תרבותית ומחוזית: המשמעות היא שאסור להרוס את המבנה ויש לשמרו.
הערות שוליים

1 2  "Орел". Российская Еврейская энциклопедия. נבדק ב-2018-04-27.
↑  Список объектов культурного наследия — Объекты культурного наследия города Орла
אנדי מארי

סר אנדרו "אנדי" מארי (באנגלית: Sir Andrew "Andy" Murray; נולד ב-15 במאי 1987 בגלאזגו) הוא טניסאי סקוטי מקצועני לשעבר. בשיאו דורג ראשון בדירוג סבב ה-ATP.
מארי הוא אלוף אולימפי (לונדון 2012 וריו 2016, והוא הטניסאי היחיד שזכה בשתי מדליות זהב אולימפיות בתחרות יחידים) וב-2012 זכה גם בגראנד סלאם הראשון שלו באליפות ארצות הברית הפתוחה (2012). בשנת 2013 הפך לבריטי הראשון זה 77 שנים שזוכה באליפות וימבלדון. הוא זכה ב-46 תארים ליחידים ובשלושה תארים בזוגות.
משנת 2015 הוא נשוי לקים סירס, לזוג ארבעה ילדים.
בשנת 2019 הוא רכש חלק מבעלות על חברת קסטור.
בשנת 2024 הודיע מארי שטורניר הטניס באולימפיאדת פריז יהיה הטורניר האחרון שלו בקריירה ובכך יפרוש מטניס מקצועני, ואכן פרש לאחר שלא הצליח לזכות בטורניר הזוגות.
ביוגרפיה

מארי שיחק טניס כבר בגיל 5, ותואר כ"תופעה נדירה". בגיל 9, היה מארי עד לרצח גדול ומתוקשר שהתרחש בבית ספרו, ובו נרצחו אנשים רבים, בהם ילדים, ורבים אחרים נפצעו. מארי אמר כי הוא אינו רוצה לדבר על העניין.
בגיל 12 מארי זכה בטורניר האורנג' בול לילדים שנערך בפלורידה. בשנת 2004, בגיל 17, מארי זכה באליפות ארצות הברית הפתוחה לנוער. באותה עת עקב אחריו בראד גילברט, מאמנו לשעבר של טניסאי הצמרת אנדי רודיק, והבחין בכישרונו של מארי.
ביוגרפיה > 2005

ב-2005 שיחק מארי עם נבחרת בריטניה כנגד נבחרת ישראל במסגרת גביע דייוויס, וסייע לנבחרתו לנצח בתוצאה 2–3. בכך הוא הפך לבריטי הצעיר ביותר שמשחק במסגרת גביע הדייוויס.
ביוגרפיה > 2006

הוא זכה בתואר הראשון שלו בסבב ה-ATP ב-19 בפברואר 2006, לאחר שניצח בשלוש מערכות את לייטון יואיט בגמר טורניר סן חוזה. בקיץ 2006, לאחר מעקב אחרי מארי שנתיים נוספות, גילברט התעניין בשחקן והתמנה למאמנו, לאחר שקיבל הצעה מסבב ה-ATP בסכום 750,000 דולר לשנה.
ביוגרפיה > 2007

במהלך שנת 2007, אף על פי שלא הצליח להעפיל לגביע המאסטרס היוקרתי, הוא נחשב על ידי הבריטים כיורשו של טים הנמן שפרש באותה שנה מטניס. באוקטובר 2007 הוא טען להטיית משחקים ברחבי הסבב, ובכך עורר מהומה רבה. האירוע הגיע זמן קצר לאחר פרשת הטיית המשחקים של ניקולאי דוידנקו. זמן קצר לאחר מכן זכה מארי בטורניר סנקט פטרבורג ברוסיה. בנובמבר 2007 הוא החליט להיפרד ממאמנו, בראד גילברט, לאחר שנה וארבעה חודשים, ובמקומו מינה את אלכס קורצ'ה. את מארי סובבים כיום 15 אנשי צוות, המכונים "Team Murray".
ביוגרפיה > 2008

ב-5 בינואר 2008 זכה מארי בתואר הראשון שלו בשנה זו, טורניר דוחה, לאחר ניצחון בגמר על סטאן ואוורינקה. במהלך השנה הוא רשם התקדמות רבה בדירוג העולמי. ב-4 באוגוסט הוא זכה בטורניר ה"מאסטרס" הראשון בקריירה שלו - טורניר סינסינטי, לאחר ניצחון מפתיע בגמר על נובאק ג'וקוביץ'. באליפות ארצות הברית הפתוחה 2008 הוא הפתיע רבים כאשר גבר בחצי גמר האליפות על רפאל נדאל, המדורג ראשון בעולם. עם זאת, בגמר הוא הפסיד בתוצאה גבוהה לרוג'ר פדרר. בעקבות הישגיו באליפות הוא התקדם עד למקום הרביעי בדירוג העולמי.
במהלך אוקטובר 2008 מארי זכה בשני טורנירים נוספים: במדריד ובסנקט פטרבורג (הזכייה השנייה ברציפות). בסוף החודש הוא נבחר לתואר "שחקן החודש" מטעם סבב ה-ATP. הוא העפיל לטורניר גביע המאסטרס היוקרתי של שנת 2008, לאחר שלא הצליח לעשות זאת בשנה שלפני כן. במהלך הטורניר הוא הדיח כבר בשלב הבתים את רוג'ר פדרר, לו הפסיד בגמר אליפות ארצות הברית הפתוחה, והגיע עד חצי הגמר שם הפסיד לניקולאי דווידנקו.
ביוגרפיה > 2009

לפני תחילת עונת 2009, בעקבות הצלחותיו בשתי העונות שקדמו לה, היו ציפיות שמארי ירשום הצלחה רבה, והוא אף נחשב לאחד מהטניסאים הגדולים בהיסטוריה של הממלכה המאוחדת, אף יותר מטים הנמן האנגלי. הוא פתח את העונה עם זכייה בטורניר דוחה לאחר ניצחון בגמר על אנדי רודיק. הוא המשיך וזכה בשנה זו בטורנירי רוטרדאם ומיאמי ובטורניר קווינס בלונדון, ואף העפיל למקום השלישי בעולם במקומו של נובאק ג'וקוביץ'.
באוגוסט 2009 זכה מארי בטורניר קנדה מאסטרס במונטריאול לאחר ניצחון בגמר על חואן מרטין דל פוטרו, והפך לבריטי הראשון בהיסטוריה שזוכה בטורניר זה. בטורניר זה הודח רפאל נדאל ברבע הגמר, וכתוצאה מכך עקף מארי את נדאל ועלה לראשונה בקריירה שלו למקום השני בדירוג העולמי. בהמשך הידרדר מארי למקום החמישי בדירוג.
ביוגרפיה > 2010

בתחילת עונת 2010 העפיל לגמר הגראנד סלאם השני שלו באליפות אוסטרליה הפתוחה, שם הפסיד שוב לרוג'ר פדרר.
באוקטובר 2010 זכה מארי בטורניר המאסטרס של שנגחאי, לאחר שגבר בגמר על רוג'ר פדרר השווייצרי, וזכה בתואר שני בשנת 2010.
ביוגרפיה > 2011

בינואר 2011 העפיל עד לגמר אליפות אוסטרליה הפתוחה, אך הפסיד בשלוש מערכות לנובאק ג'וקוביץ'. ביוני 2011 הפסיד בחצי גמר אליפות צרפת הפתוחה לרפאל נדאל בשלוש מערכות; בטורניר אליפות וימבלדון 2011 הפסיד שוב, בחצי הגמר, לנדאל, בארבע מערכות. באוגוסט 2011 זכה בטורניר סינסינטי לאחר ניצחון בגמר על נובאק ג'וקוביץ'. (ג'וקוביץ' פרש כשמארי מוביל 4–6, 3-0). בספטמבר 2011 הפסיד בחצי הגמר באליפות ארצות הברית הפתוחה לרפאל נדאל בארבע מערכות. באוקטובר 2011 זכה טורניר בנגקוק, לאחר שניצח בגמר את דונלד יאנג בשתי מערכות. בהמשך החודש זכה בטורניר טוקיו, לאחר שניצח בגמר את רפאל נדאל בשלוש מערכות. כשבוע לאחר מכן זכה בטורניר מאסטרס 1000 בשאנגחאי, לאחר שניצח בגמר את דוד פרר בשתי מערכות. בכך זכה בתואר שלישי תוך שלושה שבועות, בתואר חמישי מתחילת השנה, ובניצחון 25 מתוך 26 המשחקים האחרונים, שהעלה אותו למקום השלישי בדירוג העולמי.
ביוגרפיה > 2012

ביולי 2012 הגיע לגמר טורניר ווימבלדון בו הפסיד לרוג'ר פדרר. באוגוסט זכה במדליית הזהב באולימפיאדת לונדון לאחר ניצחון בגמר על פדרר. בספטמבר זכה לראשונה בטורניר גראנד סלאם לאחר שגבר על נובאק ג'וקוביץ' בגמר אליפות ארצות הברית הפתוחה בחמש מערכות.
ביוגרפיה > 2013

בשנת 2013 העפיל לגמר אליפות אוסטרליה הפתוחה בו הפסיד בארבע מערכות לנובאק ג'וקוביץ'. כמו כן זכה בתואר היוקרתי במיאמי (מאסטרס) אחרי ניצחון בגמר על דוד פרר. זכה לתואר קצין במסדר האימפריה הבריטית על הישגיו באולימפיאדת לונדון.
ב-7 ביולי 2013 הפך לבריטי הראשון זה 77 שנים שזוכה באליפות וימבלדון לאחר שגבר על נובאק ג'וקוביץ' בגמר הטורניר בתוצאה 4:6, 5:7, 4:6. המשך השנה היה פחות מרשים כשהודח כבר בשלב רבע הגמר בטורניר ה־usao ומסיים את השנה לאחר מכן בעקבות פציעה.
ביוגרפיה > 2014

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
ביוגרפיה > 2015

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
ביוגרפיה > 2016

בינואר 2016 העפיל מארי לגמר אליפות אוסטרליה הפתוחה, והפסיד לנובאק ג'וקוביץ' בשלוש מערכות.
ביוני אותה שנה העפיל לגמר אליפות צרפת הפתוחה לראשונה בקריירה שלו והפסיד גם הפעם את הגראנד-סלאם הזה לג'וקוביץ' ב-4 מערכות (3–6, 6-1, 6-2, 6-4).
ביולי חזר למעמד גמר גראנד סלאם, הפעם בווימבלדון, וזכה בפעם השנייה, אחרי ניצחון 4–6, 7-6, 7-6 על מילוש ראוניץ'.
באולימפיאדת ריו דה ז'ניירו (2016) זכה מארי במדליית זהב בטורניר ליחידים לאחר ניצחון על חואן מרטין דל פוטרו ב-4 מערכות (5–7, 6-4, 2-6, 5-7).
גביע דייוויס

בשנת 2015 הוביל את נבחרת גביע דייוויס של בריטניה יחד עם ג'יימי מארי, אחיו ושותפו למשחק הזוגות, לזכייה בגביע דייוויס, לאחר ניצחון בגמר על נבחרת בלגיה.
תוארי יחידים

| מקרא | תארים | סגנויות |
| --- | --- | --- |
| גראנד סלאם | 3 | 5 |
גביע המאסטרס: 0
| סדרת המאסטרס | 8 | 1 |
| סבב ה-ATP‏ | 14 | 5    |
תוארי יחידים > זכיות

| תאריך | טורניר | יריב בגמר | תוצאה |
| --- | --- | --- | --- |
| 19 בפברואר 2006 | ארצות הברית סן חוזה | אוסטרליה לייטון יואיט | 2–6, 6–1, 7–6(3) |
| 18 בפברואר 2007 | ארצות הברית סן חוזה | קרואטיה איבו קרלוביץ' | 6–7(3), 6–4, 7–6(2) |
| 28 באוקטובר 2007 | רוסיה סנקט פטרבורג | ספרד פרננדו ורדאסקו | 6–2, 6–3 |
| 5 בינואר 2008 | קטר (מדינה) דוחה | שווייץ סטניסלאס וורינקה | 6–4, 4–6, 6–2 |
| 17 בפברואר 2008 | צרפת מרסיי | קרואטיה מריו אנצ'יץ' | 6–3, 6–4 |
| 3 באוגוסט 2008 | ארצות הברית סינסינטי | סרביה נובאק ג'וקוביץ' | 7–6(4), 7–6(5) |
| 19 באוקטובר 2008 | ספרד מדריד | צרפת ז'יל סימון | 6–4, 7–6(6) |
| 28 באוקטובר 2008 | רוסיה סנקט פטרבורג | קזחסטן אנדריי גולובב | 6–1, 6–1 |
| 10 בינואר 2009 | קטר (מדינה) דוחה | ארצות הברית אנדי רודיק | 6–4, 6–2 |
| 15 בפברואר 2009 | הולנד רוטרדם | ספרד רפאל נדאל | 6–3, 4–6, 6–0 |
| 5 באפריל 2009 | ארצות הברית מיאמי | סרביה נובאק ג'וקוביץ' | 6–2, 7–5 |
| 14 ביוני 2009 | בריטניה לונדון | ארצות הברית ג'יימס בלייק | 7–5, 6–4 |
| 16 באוגוסט 2009 | קנדה מונטריאול | ארגנטינה חואן מרטין דל פוטרו | 6–7(4), 7–6(3), 6–1 |
| 8 בנובמבר 2009 | ספרד ולנסיה | רוסיה מיכאל יוז'ני | 6–3, 6–2 |
| 15 באוגוסט 2010 | קנדה מונטריאול | שווייץ רוג'ר פדרר | 7–5, 7–5 |
| 17 באוקטובר 2010 | הרפובליקה העממית של סין שאנגחאי | שווייץ רוג'ר פדרר | 6–3, 6–2 |
| 12 ביוני 2011 | בריטניה לונדון | צרפת ז'ו-וילפריד צונגה | 6-3, 4-6,6-7 |
| 21 באוגוסט 2011 | ארצות הברית סינסינטי | סרביה נובאק ג'וקוביץ' | 4-6, 0-3 |
| 5 באוגוסט 2012 | בריטניה אולימפיאדת לונדון (2012) | שווייץ רוג'ר פדרר | 2-6, 1-6, 4-6 |
| 10 בספטמבר 2012 | ארצות הברית אליפות ארצות הברית הפתוחה | סרביה נובאק ג'וקוביץ' | 6-7, 5-7, 6-2, 6-3, 2-6 |
| 7 ביולי 2013 | בריטניה אליפות וימבלדון | סרביה נובאק ג'וקוביץ' | 4-6,5-7,4-6 |
| 10 ביולי 2016 | בריטניה אליפות וימבלדון | קנדה מילוש ראוניץ' | 6-7,6-7,4-6 |
תוארי יחידים > סגנויות

| תאריך | טורניר | יריב בגמר | תוצאה |
| --- | --- | --- | --- |
| 1 באוקטובר 2005 | תאילנד בנגקוק | שווייץ רוג'ר פדרר | 6–3, 7–5 |
| 6 באוגוסט 2006 | ארצות הברית וושינגטון | צרפת ארנו קלמנט | 7–6(4), 6–2 |
| 6 בינואר 2007 | קטר (מדינה) דוחה | קרואטיה איבן ליוביצ'יץ' | 6–4, 6–4 |
| 7 באוקטובר 2007 | צרפת מץ | ספרד טומי רוברדו | 0–6, 6–2, 6–3 |
| 8 בספטמבר 2008 | ארצות הברית אליפות ארצות הברית הפתוחה | שווייץ רוג'ר פדרר | 6–2, 7–5, 6–2 |
| 22 במרץ 2009 | ארצות הברית אינדיאן ולס | ספרד רפאל נדאל | 6–1, 6–2 |
| 18 בינואר 2010 | אוסטרליה אליפות אוסטרליה הפתוחה | שווייץ רוג'ר פדרר | 3-6, 4-6, 6-7(11) |
| 26 ביולי 2010 | ארצות הברית לוס אנג'לס | ארצות הברית סאם קווארי | 7-5, 6-7(2), 3-6 |
| 17 בינואר 2011 | אוסטרליה אליפות אוסטרליה הפתוחה | סרביה נובאק ג'וקוביץ' | 4-6, 2-6, 3-6 |
| 8 ביולי 2012 | בריטניה אליפות וימבלדון | שווייץ רוג'ר פדרר | 4-6, 7-5, 6-3, 6-4 |
| 27 בינואר 2013 | אוסטרליה אליפות אוסטרליה הפתוחה | סרביה נובאק ג'וקוביץ' | 7-6, 6-7, 3-6, 2-6 |
| 31 בינואר 2016 | אוסטרליה אליפות אוסטרליה הפתוחה | סרביה נובאק ג'וקוביץ' | 1:6 7:5 7:6 |
| 5 ביוני 2016 | אליפות צרפת הפתוחה | סרביה נובאק ג'וקוביץ' | 6:3 1:6 2:6 4:6 |
הערות שוליים

↑  דני בורשבסקי‏, תופעה ושמה מארי, באתר וואלה, 8 בספטמבר 2008
↑  ערן סלע, אנדי מארי והרצח המזעזע בתולדות בריטניה, באתר רדיו ללא הפסקה, 10 בספטמבר 2008
1 2 3  אבי זורנזון, ‏גבול, יכולת, באתר ערוץ הספורט, 9 בנובמבר 2008
↑  אלמוג שריד, האנשים שיעשו את 2008 בטניס העולמי, באתר nrg‏, 23 בדצמבר 2007
↑  סוכנויות הידיעות, הבריטי אנדי מארי: "יש מכירת משחקים בטניס", באתר ynet, 9 באוקטובר 2007
↑  הארי פירסון, משתגעים על מארי: אנשי השנה של 2009, באתר nrg‏, 1 בינואר 2009
| --- | --- |
בקרת זהויות :  PLWABN: 9810567677605606  GND: 1316257495  ISNI: 0000 0000 5302 0508  LCCN: nr2006013894  LNB: 000273273  NDL: 001142998  NKC: jo2015870303  VIAF: 34418813   WorldCat (עם VIAF): 34418813 
מארי באליפות צרפת הפתוחה 2009.
בית הכנסת אטדגי

| --- | --- |

 מידע כללי
 סוג:  בית כנסת 
 מיקום:  קזבלנקה 
 מדינה:  מרוקו 
 
 קואורדינטות:  33°36′07″N 7°37′11″W﻿ / ﻿33.602015°N 7.619601°W﻿ / 33.602015; -7.619601
 he
 
בית הכנסת אטדגי הוא בית כנסת ברובע המדינה שקזבלנקה, מרוקו. הוא נחנך מחדש על ידי מוחמד השישי, מלך מרוקו ב-20 בדצמבר 2016, לאחר עבודת שיפוץ ושחזור. מענק ממשלתי של כ-844,000 דולר מימן את השחזורים. במהלך עבודות השיפוץ שוקם גם גן בית הכנסת.
לצדו שוכן מוזיאון המוקדש למלאח, או הרובע היהודי, של קזבלנקה.
היסטוריה

בית הכנסת היה אחד האתרים היהודיים החשובים בעיר, ליד בית כנסת נוסף שנקרא בית הכנסת של אנשי אסואירה. בית הכנסת אטדגי נהרס בהפצצת בעלות הברית במהלך הקרב הימי בקזבלנקה בנובמבר 1942. השיקום החל בשנת 2011, יותר מחצי מאה לאחר שנהרס.
הערות שוליים

1 2  "Morocco's king attends rededication of Casablanca synagogue and Jewish museum". Jewish Telegraphic Agency. 20 בדצמבר 2016. נבדק ב-21 בדצמבר 2016. {{cite news}}:  (עזרה)
↑  דבר ראשון, ‏מוחמד השישי מלך מרוקו, השתתף בטקס לכבוד שיפוץ בית כנסת בקזבלנקה, באתר דבר העובדים בארץ ישראל, 21 בדצמבר 2016
↑  JTA. "Moroccan king attends rededication of Casablanca Jewish sites". www.timesofisrael.com (באנגלית). נבדק ב-2021-07-05.
1 2  "Synagogue Ettedgui · Casablanca". 2018-06-27. אורכב מ-המקור ב-2018-06-27. נבדק ב-2020-05-18.
אריק טולדנו

| --- | --- |

 לידה:  3 ביולי 1971 (בן 53) פריז, צרפת
 מדינה:  צרפת 
 פרופיל ב-IMDb
 
אריק טולדנו (בצרפתית: Eric Toledano;‏ נולד ב-3 ביולי 1971) הוא במאי קולנוע תסריטאי ומפיק סרטים יהודי-צרפתי. הוא עובד ביחד עם אוליביה נקש. זוכה בשלושה פרסי סזאר על סרטם מחוברים לחיים (2012), משמעות המסיבה (2018) ויוצאים מן הכלל (2020).
כיהן כסגן נשיא האקדמיה דה סזאר(אנ') (2020–2022).